Document ID: /roh_data/filtered/fineweb-2-filterrobots_roh.jsonl.gz/49385

Orlik è l'emprim lutgader da la Svizra nordorientala che ha gudagnà a Weissenstein dapi Jörg Abderhalden il 2007. Per Orlik è quai gia la tschintgavla victoria en il 2016. El è uschia il lutgader cun il pli grond success da la stagiun: Orlik ha gia gudagnà las festas da lutga en Turgovia, en Glaruna, la festa da lutga dal Grischun e la festa da la Svizra nordorientala.
Il giuven Grischun da 21 onns ha dumagnà en la lutga finala Joel Wicki da l'Entlebuch. Wicki ha 19 onns.
RR novitads 20.00